overenie interakcií
Môžem užívať zinkorod ak užívam aj vigantolvit ostro b komplex magnerot apanthenol Ďakujem
Dobrý deň,
ďakujeme za Vašu otázku.
Keďže neviem, aký konkrétne B-komplex užívate, neviem sa adekvátne vyjadriť k celej otázke ohľadom interakcií.
Medzi liekom Magnerot a výživovým doplnkom Vigantolvit osteo dochádza k interakcii bez klinickej závažnosti. Prípravky s obsahom horčíka (liek Magnerot) a prípravky s obsahom vápnika (výživový doplnok Vigantolvit osteo) si vzájomne znižujú mieru vstrebávania z GIT pri ich súčasnom podaní. V prípade ich súbežného užívania sa odporúča dodržiavať odstup aspoň 2 hodiny.
Medzi liekom Magnerot a liekom Zinkorot dochádza k interakcii bez klinickej závažnosti. Súbežné užívanie lieku Magnerot a Zinkorot môže mať vplyv na absorpciu horčíka a zinku. Ak sa kombinácia vyžaduje, je potrebné dodržať časový odstup min. 2-3 hodiny medzi jednotlivými liečivami.
Medzi liekom Zinkorot a výživovým doplnkom Vigantolvit osteo dochádza k interakcii bez klinickej závažnosti. Súbežné užívanie výživového doplnku Vigantolvit osteo a lieku Zinkorot môže mať vplyv na absorpciu vápnika a zinku. Ak sa kombinácia vyžaduje, je potrebné dodržať časový odstup min. 2-3 hodinový medzi jednotlivými prípravkami.
S pozdravom
PharmDr. Patrícia Čečková